Vladimír Búřil

Vladimír Búřil (* 17. máj 1969, Bratislava) je bývalý slovenský hokejový obranca, výrazne defenzívny typ. Jeho matka Agnesa Búřilová bola krasokorčuliarska trénerka.

Klubový hokej 

S hokejom začínal v Slovana Bratislava. V tomto klube pôsobil v rokoch 19871994. Následne hral dva roky vo francúzskom Bordeaux, od sezóny 1996/97 znovu v Slovane, kde získal dva extraligové tituly. V priebehu sezóny 2000/01 prestúpil do Wilhelmshavenu v 2. nemeckej bundeslige. V tejto súťaži odohral ďalšie tri roky za Heilbronner Falken. 

Pred sezónou 2004/05 sa vrátil na Slovensko a podpísal kontrakt s MsHK Žilina. Ďalší rok hrával za maďarský klub Alba Volán Székesfehérvár, kde získal majstrovský titul. Následne sa vrátil do Žiliny, no po 18 zápasoch s ním vedenie klubu rozviazalo zmluvu. 

O niekoľko dní podpísal kontrakt s poľským mužstvom Podhale Nowy Targ a s týmto klubom získal svoj ďalší majstrovský titul. Pred sezónou 2006/07 ho angažovalo ďalšie poľské mužstvo KS Toruń, v jej priebehu prestúpil do KS Cracovia z Krakova. Klub sa stal víťazom súťaže a Búřil získal už svoj piaty majstrovský titul. Následne sa vrátil do KS Toruň, kde v roku 2010 ukončil kariéru.

Tituly 
 1997/98 – HC Slovan Bratislava 
 1999/00 – HC Slovan Bratislava
 2005/06 – Alba Volán Székesfehérvár
 2006/07 – Podhale Nowy Targ
 2007/08 – Cracovia Krakov

Klubová štatistika

Reprezentácia 
Zúčastnil sa ZOH 1994 v Lillehammeri, kde Slovensko pri svojej olympijskej premiére obsadilo 6. miesto. Celkovo v reprezentácii odohral 25 zápasov, zaznamenal 1 gól.

Poznámky a referencie

Externé odkazy 
 

Slovenskí hokejisti
Slovenskí hokejoví obrancovia
Slovenskí olympionici
Hráči HC Slovan Bratislava
Hráči MsHK Žilina
Hráči Bordeaux GHC
Hráči Alba Volán Székesfehérvár
Hráči Podhale Nowy Targ
Hráči KS Toruń
Hráči Comarch Cracovia
Osobnosti z Bratislavy